CELEX: 52011PC0162
Language: lt
Date: 2011-04-04
Title: Pasiūlymas TARYBOS REGLAMENTAS dėl Europos Sąjungos oficialiojo leidinio elektroninės versijos paskelbimo

|

52011PC0162

Pasiūlymas TARYBOS REGLAMENTAS dėl Europos Sąjungos oficialiojo leidinio elektroninės versijos paskelbimo  /* KOM(2011) 162 galutinis - APP 2011/0070 */  

	[pic] | EUROPOS KOMISIJA |Briuselis, 2011.4.4KOM(2011) 162 galutinis2011/0070 (APP)PasiūlymasTARYBOS REGLAMENTASdėl Europos Sąjungos oficialiojo leidinio elektroninės versijos paskelbimoAIŠKINAMASIS MEMORANDUMASPASIŪLYMO APLINKYBĖSBendrosios aplinkybėsEuropos Sąjungos oficialiuoju leidiniu užtikrinama, kad būtų oficialiai paskelbti Europos Sąjungos teisės aktai ir kiti aktai. Jis spausdinamas nuo 1958 m., o nuo 1998 m. skelbiamas ir internete. Pastaraisiais metais vis daugiau žmonių informacijos ieško Europos Sąjungos oficialiajame leidinyje internete, nes tai patogu ir greita, o spausdintinio leidimo prenumeratų skaičius mažėja. Spausdintinis leidimas šiuo metu laikomas vieninteliu galiojančiu ir teisiškai privalomu leidiniu, todėl kol kas remiantis Europos Sąjungos oficialiojo leidinio elektronine versija negalima pareikšti juridinių teisių ar nustatyti įsipareigojimų.Tai aiškiai nurodė Europos Sąjungos Teisingumo Teismas byloje Skoma-Lux [1]. Pasak Teismo, „...toks šių teisės aktų pateikimas (t. y. internete) susipažinti negali prilygti tinkamam paskelbimui Europos Sąjungos oficialiajame leidinyje , nesant Bendrijos teisėje jokio reglamentavimo šiuo klausimu “.Pasiūlymo srityje taikomos nuostatosSutarties dėl Europos Sąjungos veikimo 297 straipsnyje nustatyta, kad įstatymo galią turintys teisės aktai ir įstatymo galios neturintys aktai, priimti reglamentų ar direktyvų, skirtų visoms valstybėms narėms, arba sprendimų, kai juose nenurodoma, kam jie skirti, pavidalu, turi būti paskelbti Europos Sąjungos oficialiajame leidinyje . Įstatymo galią turinčius teisės aktus, priimtus pagal įprastą teisėkūros procedūrą, turi pasirašyti Europos Parlamento pirmininkas ir Tarybos pirmininkas, o kitus aktus turi pasirašyti juos priėmusios (-ių) institucijos (-ų) pirmininkas (-ai). Šie aktai įsigalioja jų tekste nurodytą dieną arba dvidešimtą dieną po jų paskelbimo.Sprendime 2009/496/EB, Euratomas[2] išsamiau nustatoma, kaip institucijos vykdo savo įsipareigojimus skelbti teisės aktus. Bendra institucijų įstaiga – Leidinių biuras – leidžia Europos Sąjungos oficialųjį leidinį ir užtikrina jo autentiškumą.Pasiūlymo tikslaiPasiūlymu siekiama išplėsti galimybę susipažinti su Europos Sąjungos teise ir sudaryti sąlygas kiekvienam asmeniui (nesvarbu, teisininkams ar plačiosios visuomenės nariams) pasikliauti Europos Sąjungos oficialiojo leidinio elektroninio leidimo oficialumu ir autentiškumu. Jeigu Europos Sąjungos oficialiojo leidinio elektroninės versijos paskelbimas būtų pripažintas galiojančiu, visi Europos Sąjungos piliečiai galėtų iš esmės tuo pačiu metu susipažinti su Europos Sąjungos teise, kai tik ji paskelbiama, ir tai būtų ekonomiškesnis būdas, nes ieškoti informacijos elektroniniame leidinyje nieko nekainuotų. Asmenims, gyvenantiems sunkiau prieinamuose Europos regionuose, taip pat būtų paprasčiau susipažinti su informacija. Be to, geresnė galimybė susipažinti su informacija palaikoma pažangaus, tvaraus ir integracinio augimo strategijoje „EUROPA 2020“[3] nustatytais tikslais, kuriais siekiama, kad iki 2013 m. visi galėtų naudotis plačiajuosčiu internetu.Pasiūlymu taip pat siekiama padidinti teisinį tikrumą, palyginti su esama padėtimi, kai internete paskelbiama tik informavimo tikslais, nes būtų galima naudotis teisėmis ir nustatyti įsipareigojimus, remiantis jų paskelbimu autentiškoje Europos Sąjungos oficialiojo leidinio elektroninėje versijoje.Derėjimas su kitomis Sąjungos politikos sritimis ir tikslaisPasiūlymas atitinka visas Sąjungos politikos sritis ir visų pirma pavyzdinę iniciatyvą „Europos skaitmeninė darbotvarkė“[4], kuri pateikta atsižvelgiant į pažangaus, tvaraus ir integracinio augimo strategiją „EUROPA 2020“. Skaitmenine darbotvarke siekiama kuo labiau padidinti informacijos technologijų ekonominę ir socialinę naudą ir pabrėžti valstybės institucijų vaidmenį propaguojant skaitmeninę rinką. Taigi prieiga prie teisinio turinio internete skatinamas vienos bendros skaitmeninės rinkos kūrimas, nes suteikus tokią galimybę susipažinti su viešojo sektoriaus informacija būtų paskatintas naujoviškų interneto paslaugų kūrimas.Pasiūlymas taip pat atitinka 2011–2015 m. Europos e. valdžios veiksmų plano[5], pagal kurį valstybės narės ir Komisija turėtų suteikti galimybę internetu gauti informacijos apie valdymo srities įstatymus ir taisykles, politiką ir finansus, tikslus.NEOFICIALIŲ KONSULTACIJŲ SU SUINTERESUOTOSIOMIS ŠALIMIS REZULTATAI IR POVEIKIO VERTINIMASKonsultacijos su suinteresuotosiomis šalimisEuropos Sąjungos institucijoms ir įstaigoms atstovaujama Leidinių biuro valdymo komitete, kuris prižiūri Leidinių biuro veiklos strateginę plėtrą. Šiame forume suinteresuotosios institucijos ir įstaigos apsvarstė klausimą ir pritarė, kad būtų sukurtas autentiškas Europos Sąjungos oficialiojo leidinio elektroninis leidimas.Be to, Tarybos e. teisės darbo grupėje su valstybėmis narėmis konsultuotasi dėl teisiškai galiojančio Europos Sąjungos oficialiojo leidinio elektroninės versijos paskelbimo. 2010 m. liepos 30 d. Komisijos generalinis sekretoriatas persiuntė Tarybai neoficialų dokumentą; jis aptartas dviejuose E. teisės darbo grupės posėdžiuose 2010 m. rugsėjo 21 d. ir spalio 26 d. Savo pastabose valstybės narės išreiškė tvirtą paramą teisiškai galiojančiam elektroniniam leidiniui[6], bet jų nuomonės išsiskyrė dėl tolesnės spausdintinės versijos teisinės galios; pateikta pastabų dėl:-  pasirinkimo skelbti tik elektroninį Europos Sąjungos oficialųjį leidinį , galbūt iš pradžių nustatant pereinamąjį laikotarpį, per kurį tuo pačiu metu būtų skelbiamas ir spausdintinis, ir elektroninis leidimas;-  Europos Sąjungos oficialiojo leidinio spausdinimo išlaidų, jeigu būtų pasirinkta tuo pačiu metu skleisti ir spausdintinį, ir elektroninį leidimą;-  pavojaus, kad spausdintinis ir elektroninis leidimai skirsis, ir poreikio nustatyti aiškias taisykles, kaip šalinti nesutapimus ir kaip spręsti, kuri versija turi viršenybę;-  ribotos spausdintinio leidimo funkcijos, kurią jis gali turėti skleidžiant informaciją apie ES teisės aktus asmenims, kurie neturėtų galimybės susipažinti su elektroniniu leidimu.Rengdama šį pasiūlymą, Komisija atsižvelgė į visas pareikštas pastabas. Iš pradžių pirmenybė teikta paskelbimui tuo pačiu metu ir spausdintiniu, ir elektroniniu pavidalu, kurie turėtų vienodą teisinę galią, nes manyta, kad taip būtų užtikrinta plačiausio masto galimybė Europos piliečiams susipažinti su ES teise. Tačiau remiantis praktine valstybių narių patirtimi padaryta prielaida, kad nauda būtų nedidelė ir nekompensuotų išaugusio sudėtingumo. Taip pat pažymėta, kad geografiškai sunkiau prieinamose vietovėse gyvenantiems asmenims sunkiau gauti spausdintinį leidimą arba tai užtrunka ir kad autentiškas elektroninis leidimas jiems leistų paprasčiau susipažinti su ES teise.Reglamento pasiūlyme numatoma, kad Europos Sąjungos oficialusis leidinys bus skelbiamas teisinę galią turinčiu elektroniniu pavidalu. Elektroninis leidinys atitinka strategijoje „Europa 2020“ ir pavyzdinėje iniciatyvoje „Europos skaitmeninė darbotvarkė“ nustatytą tikslą, kad iki 2013 m. visi turėtų galimybę naudotis plačiajuosčiu internetu. Siūloma sistema išsprendžiami su prieinamumu ir paprastumu susiję klausimai:-  Visų pirma galiojantis elektroninis leidinys suteikia platesnės sklaidos galimybę, palyginti su spausdintiniu leidimu. Per pastaruosius kelerius metus aiškiai sumažėjo Europos Sąjungos oficialiojo leidinio prenumeratų skaičius, o interneto naudojimas Europos Sąjungoje augo: Eurostato duomenimis, 70 % namų ūkių 2010 m. ir 94 % įmonių 2009 m. turėjo prieigą prie interneto. Be to, ieškoti informacijos Europos Sąjungos oficialiojo leidinio elektroniniame leidime nieko nekainuotų ir tai būtų naudingiau, palyginti su spausdintiniu leidiniu, už kurio spausdinimą ir siuntimą visuomenei nebereikėtų mokėti. Vis dėlto yra numatyta neįgaliesiems skirta sąlyga, kad jie galėtų susipažinti su Europos Sąjungos oficialiuoju leidiniu naudodamiesi specialiu elektroniniu formatu, ir asmenims, kurie dėl bet kokios kitos priežasties negali susipažinti su elektroniniu leidiniu, skirta sąlyga, kad paprašę Leidinių biuro arba atsispausdinę iš interneto jie gautų teisinės galios neturinčią (t. y. skirtą tik informuoti) spausdintinę versiją.-  Antra, sistema yra paprastesnė, nes nebereikia nustatyti galimai sudėtingų taisyklių, kaip spręsti vienodai autentiškų spausdintinio ir elektroninio leidimų nesutapimų klausimą.Tikėtino pasiūlymo poveikio vertinimasKomisija atliko analizę ir įvertino tris Europos Sąjungos oficialiojo leidinio paskelbimo galimybes:-  1 galimybė. Išlaikyti status quo , kai galiojančiu paskelbimu laikoma tik spausdintinė versija, o Europos Sąjungos oficialiojo leidinio internetinė versija yra skirta tik informuoti;-  2 galimybė. Išskirtinis Europos Sąjungos oficialiojo leidinio paskelbimas internete;-  3 galimybė. Paskelbimas tuo pačiu metu ir spausdintiniu, ir internetiniu pavidalu, kurie abu turėtų vienodą teisinę galią ir veiksmingumą.Suteikti teisinę galią elektroniniam leidimui bus labai naudinga, nes:-  prieiga prie ES teisės aktų bus išplėsta, paprastesnė ir tiesioginė;-  prieiga prie elektroninio leidimo bus nemokama ir galima bet kuriuo metu;-  toks elektroninis leidinys atitiktų ES institucijų sutartus Skaitmeninės darbotvarkės prioritetus ir paskatintų teikti daugiau internetinių paslaugų.TEISINIAI PASIŪLYMO ASPEKTAIPagrindinės pasiūlymo nuostatosPasiūlyme numatoma, kad elektroninės versijos paskelbimas prilygtų Europos Sąjungos oficialiojo leidinio galiojančiam paskelbimui. Tačiau spausdintinio leidimo pakaks, kad būtų užtikrinta paskelbimo teisinė galia su technologijomis susijusiais, išskirtiniais, laikinais, nenumatytais elektroninės versijos paskelbimo sutrikimo atvejais (pvz., dėl kibernetinių atakų, nenumatytų įrangos gedimų), kurie tęsiasi ilgiau nei vieną dieną. Tokiomis aplinkybėmis spausdintinis Europos Sąjungos oficialiojo leidinio leidimas turi būti paskelbtas elektroniniu pavidalu, kai tik atkuriama techninė sistema. Spausdintiniame leidime turi būti nurodyta paskelbimo diena, bet vėlesnis elektroninis leidimas turėtų viršenybę, jei tie leidimai skirtųsi.Pasiūlyme taip pat nustatyti techniniai reikalavimai, kurių laikantis elektroninės versijos paskelbimas prilygtų galiojančiam paskelbimui, ir nustatomi Leidinių biuro įgaliojimai šioje srityje.Teisinis pagrindasSutarties dėl Europos Sąjungos veikimo 352 straipsnis.Proporcingumo principasPasiūlymo taikymo sritis – Europos Sąjungos oficialiojo leidinio elektroninės versijos paskelbimas ir techninės sąlygos, kurių laikantis jis gali būti prilygintas galiojančiam paskelbimui.Pasirinkta priemonėReglamentas yra vienintelė tinkama priemonė, nes jis tiesiogiai taikomas visose valstybėse narėse. Europos piliečiai turėtų turėti vienodas galimybes susipažinti su ES teise, todėl visiems Europos piliečiams reikėtų suteikti tokią pačią galimybę vienodomis sąlygomis susipažinti su Europos Sąjungos oficialiojo leidinio elektroniniu leidimu.POVEIKIS BIUDŽETUISprendimas Europos Sąjungos oficialiojo leidinio elektroninį pavidalą laikyti teisiškai galiojančiu leidiniu neturi jokio poveikio biudžetui.Tačiau reikia IT srities investicijų į su elektroninės versijos paskelbimu susijusią techninę infrastruktūrą. Remiantis administraciniu savarankiškumu, 2009 m. patirta 38 000 EUR išlaidų sukuriant ir išbandant techninę sistemą, prieš Europos Sąjungos oficialųjį leidinį paskelbiant autentišku elektroniniu pavidalu. Tolesnes vystymo investicijas ir priežiūros bei sistemos veikimo sąnaudas turi dalytis visos institucijos, nes jos lieka įsipareigojusios skelbti teisės aktus. Įnašų paskirstymo apskaičiavimo metodas grindžiamas kiekvienos institucijos OL L ir C puslapių skaičiumi n-2 metais. 2011 m. įnašų paskirstymas nustatytas remiantis 2009 m. duomenimis:-  Europos Komisija: 47,64 %;-  Europos Sąjungos Taryba: 21,96 %;-  Europos Parlamentas: 21,94 %;-  Ekonomikos ir socialinių reikalų komitetas: 3,29 %;-  Europos Sąjungos Teisingumo Teismas: 3,17 %;-  Audito rūmai: 1,25 %;-  Regionų komitetas: 0,75 %.Biudžeto nuostatas reikia suderinti su šiuo įnašų paskirstymu.2011/0070 (APP)PasiūlymasTARYBOS REGLAMENTASdėl Europos Sąjungos oficialiojo leidinio elektroninės versijos paskelbimoEUROPOS SAJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 352 straipsnį,atsižvelgdama į Europos Komisijos pasiūlymą,atsižvelgdama į Europos Parlamento pritarimą[7],laikydamasi specialios teisėkūros procedūros,kadangi:1.  Sutarties 297 straipsniu reglamentuojamas Sąjungos teisės aktų paskelbimas Europos Sąjungos oficialiajame leidinyje ir jų įsigaliojimas.2.  Dabar vienintelis teisiškai privalomas yra Europos Sąjungos oficialiojo leidinio spausdintinis leidimas visomis oficialiosiomis Sąjungos kalbomis, nors jis pateikiamas ir internete.3.  2009 m. birželio 26 d. Europos Parlamento, Tarybos, Komisijos, Teisingumo Teismo, Audito Rūmų, Europos ekonomikos ir socialinių reikalų komiteto ir Regionų komiteto sprendimu 2009/496/EB, Euratomas dėl Europos Sąjungos leidinių biuro veiklos organizavimo[8] užtikrinama, kad Leidinių biuras sudarytų institucijoms sąlygas vykdyti įsipareigojimą skelbti teisės aktus.4.  Šis sprendimas susijęs su Europos Sąjungos Teisingumo Teismo sprendimu byloje C-161/06 Skoma-Lux sro prieš Celní ředitelství Olomouc [9], kad Sąjungos teisės aktais negalima remtis privačių asmenų atžvilgiu, jei jie nebuvo tinkamai paskelbti Europos Sąjungos oficialiajame leidinyje , ir kad tokių teisės aktų pateikimas internete neprilygsta galiojančiam paskelbimui Europos Sąjungos oficialiajame leidinyje , nesant Sąjungos teisėje jokio reglamentavimo šiuo klausimu.5.  Jeigu Europos Sąjungos oficialiojo leidinio paskelbimas elektroniniu pavidalu būtų laikomas galiojančiu, būtų suteikta galimybė greičiau ir ekonomiškiau susipažinti su Sąjungos teise.6.  Komisijos komunikate dėl Europos skaitmeninės darbotvarkės[10] pabrėžiama, kad prieiga prie teisinio turinio internete skatinamas skaitmeninės vidaus rinkos kūrimas, o tai turi ekonominės ir socialinės naudos.7.  Todėl reikėtų nustatyti taisykles, kuriomis būtų užtikrintas Europos Sąjungos oficialiojo leidinio elektroninės versijos autentiškumas, vientisumas ir nekeičiamumas.8.  1999 m. gruodžio 13 d. Europos Parlamento ir Tarybos direktyva 1999/93/EB dėl Bendrijos elektroninių parašų reguliavimo sistemos[11] nustatoma elektroninių parašų, kaip autentiškumo patvirtinimo priemonės, teisinė galia. Europos Sąjungos oficialiojo leidinio elektroninio leidimo vientisumo, autentiškumo ir nekeičiamumo užtikrinimo tikslais saugus elektroninis parašas, pagrįstas kvalifikuotu sertifikatu ir sukurtas saugia parašo formavimo įranga, pagal tą direktyvą suteikia visuomenei pakankamas garantijas.9.  Prieiga prie svetainės EUR-Lex turi būti užtikrinama atsižvelgiant į neįgaliųjų apsaugos įsipareigojimus pagal 2009 m. lapkričio 26 d. Tarybos sprendimą 2010/48/EB dėl Jungtinių Tautų neįgaliųjų teisių konvencijos sudarymo Europos bendrijos vardu[12].10.  Pagal Europos Sąjungos sutarties 5 straipsnyje nustatytą proporcingumo principą šiuo reglamentu neviršijama to, kas būtina tikslui – sudaryti sąlygas visiems Europos piliečiams pasikliauti Europos Sąjungos oficialiojo leidinio elektronine versija – pasiekti, nes jis taikomas tik užtikrinant tokio leidinio autentiškumą, koks šiuo metu yra spausdintinis leidinys.11.  Šiam reglamentui priimti Sutartyje nenumatyta jokių kitų įgaliojimų, išskyrus nurodytus 352 straipsnyje,PRIĖMĖ ŠĮ REGLAMENTĄ:1 straipsnis12.  Europos Sąjungos oficialusis leidinys skelbiamas elektroniniu pavidalu oficialiosiomis Sąjungos kalbomis atsižvelgiant į šį reglamentą.13.  Elektroniniu pavidalu paskelbtas Europos Sąjungos oficialusis leidinys (toliau – Oficialiojo leidinio elektroninis leidimas) yra autentiškas ir turi teisinę galią.2 straipsnis14.  Oficialiojo leidinio elektroniniam leidimui naudojamas saugus elektroninis parašas, pagrįstas kvalifikuotu sertifikatu ir sukurtas saugia parašo formavimo įranga, pagal Direktyvą 1999/93/EB. Kvalifikuotas sertifikatas ir jo atnaujinimai skelbiami svetainėje EUR-Lex , kad visuomenė galėtų patikrinti saugų elektroninį parašą ir Oficialiojo leidinio elektroninio leidimo autentiškumą.15.  Oficialiojo leidinio elektroniniame leidime informacija pateikiama pagal jos paskelbimo dieną.16.  Oficialiojo leidinio elektroninis leidimas prieinamas visuomenei svetainėje EUR-Lex neribotą laiką. Informacijos paieška leidinyje nemokama.17.  Svetainė EUR-Lex prieinama visiems naudotojams. Europos Sąjungos oficialusis leidinys taip pat prieinamas neįgaliesiems pasitelkiant alternatyvų elektroninį formatą, kuris neturi teisinės galios. Alternatyvia versija galima naudotis ir ieškant informacijos archyvuose.3 straipsnis18.  Leidinių biuras gali toliau spausdinti Europos Sąjungos oficialųjį leidinį . Spausdintinės kopijos nėra autentiškos ir neturi teisinės galios, nepažeidžiant 4 straipsnio 2 dalies.19.  Už spausdintines Europos Sąjungos oficialiojo leidinio kopijas mokamas mokestis, atitinkantis spausdinimo ir siuntimo išlaidas.4 straipsnis20.  Jei Oficialiojo leidinio elektroninis leidimas neprieinamas dėl nenumatytų, išimtinių Leidinių biuro informacinės sistemos sutrikimų, prieiga prie jo atkuriama kuo greičiau.21.  Jeigu prieiga neatkuriama per vieną darbo dieną, Europos Sąjungos oficialusis leidinys paskelbiamas spausdintiniu leidimu, turinčiu teisinę galią. Atitinkamas Oficialiojo leidinio elektroninis leidimas paskelbiamas iškart, kai atkuriama informacinė sistema.22.  Teisės aktų, paskelbtų pagal 2 dalį, paskelbimo diena yra spausdintinio leidimo paskelbimo diena. Jeigu yra Oficialiojo leidinio elektroninio leidimo ir pagal 2 dalį paskelbto spausdintinio leidimo neatitikimų, viršenybę turi elektroninis leidimas.5 straipsnis23.  Leidinių biuras turi tokius su Oficialiojo leidinio elektroniniu leidimu susijusius įgaliojimus:24.  paskelbti Oficialiojo leidinio elektroninį leidimą ir užtikrinti jo autentiškumą;25.  įgyvendinti, valdyti ir prižiūrėti elektroninio leidimo rengimo informacinę sistemą ir tą sistemą atnaujinti, atsižvelgiant į ateities technologijų pokyčius;26.  įgyvendinti ir išplėsti technines priemones, kad būtų užtikrintas Oficialiojo leidinio elektroninio leidimo prieinamumas visiems naudotojams;27.  nustatyti vidines saugumo ir prieigos taisykles, susijusias su informacine sistema, kuria remiantis rengiamas Oficialiojo leidinio elektroninis leidimas;28.  saugoti ir archyvuoti elektronines bylas ir jas tvarkyti atsižvelgiant į ateities technologijų pokyčius.29.  Leidinių biuras 1 dalyje nurodytus įgaliojimus vykdo laikydamasis Sprendimo 2009/496/EB, Euratomas.6 straipsnisŠis reglamentas įsigalioja 2012 m. sausio 1 d.Šis reglamentas privalomas visas ir tiesiogiai taikomas visose valstybėse narėse.Priimta […]Tarybos varduPirmininkasFINANSINĖ TEISĖS AKTO PASIŪLYMO PAŽYMA1. PASIŪLYMO (INICIATYVOS) STRUKTŪRA1.1. Pasiūlymo (iniciatyvos) pavadinimas1.2. Atitinkama (-os) politikos sritis (-ys) VGV / VGB sistemoje1.3. Pasiūlymo (iniciatyvos) pobūdis1.4. Tikslas (-ai)1.5. Pasiūlymo (iniciatyvos) pagrindas1.6. Trukmė ir finansinis poveikis1.7. Numatomas (-i) valdymo metodas (-ai)2. VALDYMO PRIEMONĖS2.1. Priežiūros ir atskaitomybės taisyklės2.2. Valdymo ir kontrolės sistema2.3. Sukčiavimo ir pažeidimų prevencijos priemonės3. NUMATOMAS PASIŪLYMO (INICIATYVOS) FINANSINIS POVEIKIS3.1. Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-s)3.2. Numatomas poveikis išlaidoms3.2.1. Numatomo poveikio išlaidoms suvestinė3.2.2. Numatomas poveikis veiklos asignavimams3.2.3. Numatomas poveikis administracinio pobūdžio asignavimams3.2.4. Suderinamumas su dabartine daugiamete finansine programa3.2.5. Trečiųjų šalių finansinis įnašas3.3. Numatomas poveikis įplaukomsFINANSINĖ TEISĖS AKTO PASIŪLYMO PAŽYMAPASIŪLYMO (INICIATYVOS) STRUKTŪRAPasiūlymo (iniciatyvos) pavadinimasTarybos reglamento dėl Europos Sąjungos oficialiojo leidinio elektroninės versijos paskelbimo pasiūlymasAtitinkama (-os) politikos sritis (-ys) VGV / VGB sistemojeNetaikoma, nes pasiūlymas susijęs su Komisijos ir kitų institucijų, kurios savo priimtus teisės aktus turi paskelbti Europos Sąjungos oficialiajame leidinyje , administracinėmis išlaidomis.Pasiūlymo (iniciatyvos) pobūdisNetaikoma.TikslaiEuropos Sąjungos daugiametis (-čiai) strateginis (-iai) tikslas (-ai), kurio (-ių) siekiama šiuo pasiūlymu (šia iniciatyva)Pasiūlymu siekiama padėti sukurti vieną bendrą interneto turinio rinką, kaip nustatyta pavyzdinėje iniciatyvoje „Europos skaitmeninė darbotvarkė“, pateiktoje atsižvelgiant į pažangaus, tvaraus ir integracinio augimo strategiją „EUROPA 2020“.Konkretus (-ūs) tikslas (-ai) ir atitinkama VGV / VGB veiklaKonkretus tikslasPropaguoti leidinius ir informacines interneto paslaugas piliečiams, įmonėms ir tikslinei auditorijai (teisininkams).Atitinkama VGV / VGB veiklaNetaikoma.Numatomas (-i) rezultatas (-ai) ir poveikisNurodyti poveikį, kurį pasiūlymas (iniciatyva) turėtų turėti tiksliniams gavėjams / grupėmsPasiūlymas skirtas ES piliečiams ir įmonėms, kuriems turėtų būti naudinga nemokama, tiesioginė ir paprasta prieiga prie paskelbtų autentiškų Europos Sąjungos teisės aktų.Rezultatų ir poveikio rodikliaiNurodyti pasiūlymo (iniciatyvos) įgyvendinimo stebėjimo rodikliusĮgyvendinant pasiūlymą stebėtini rezultatų rodikliai:- apsilankymų teisiškai galiojančiame Europos Sąjungos oficialiojo leidinio elektroniniame leidime skaičius;- spausdintinių leidimų užsakymų skaičius, palyginti su prenumeratų skaičiumi, kai elektroninis leidinys neturėjo teisinės galios;- Leidinių biurui pateiktų skundų dėl sunkumų, susijusių su prieiga prie teisiškai galiojančio Europos Sąjungos oficialiojo leidinio elektroninio leidimo dėl priežasčių, susijusių su Leidinių biuro informacine sistema, skaičius.Pasiūlymo (iniciatyvos) pagrindasTrumpalaikiai ir ilgalaikiai poreikiaiPasiūlymu siekiama sustiprinti teisinį tikrumą, suteikiant galimybę pareikšti teises arba nustatyti įsipareigojimus pagal Europos Sąjungos teisę remiantis autentiško Europos Sąjungos oficialiojo leidinio elektroninio leidimo paskelbimu. Nuo tada, kai pasiūlymas įsigalios, turėtų būti užtikrinta prieiga prie teisiškai galiojančio elektroninio leidinio.Papildoma ES dalyvavimo naudaKadangi pasiūlymas susijęs su Europos Sąjungos teisės paskelbimo pavidalu, tinkamų veiksmų galima imtis tik Europos Sąjungos lygiu. Be to, pasirinkta priemone atsižvelgiama į poreikį užtikrinti vienodas prieigos sąlygas visiems Europos Sąjungos piliečiams.Panašios patirties išvadosAnksčiau Europos Sąjungos oficialusis leidinys elektroniniu pavidalu skelbtas tik informavimo tikslais. Vis didėjanti tendencija ieškoti informacijos elektroniniame leidime atitinka pasiūlymo esmę.Suderinamumas ir galima sąveika su kitomis atitinkamomis priemonėmisNetaikoma.Trukmė ir finansinis poveikis( Pasiūlymo (iniciatyvos) trukmė ribotax Pasiūlymo (iniciatyvos) trukmė neribota-  Įgyvendinimo pradinis laikotarpis – nuo MMMM iki MMMM,-  po to – visavertis taikymas.Numatytas (-i) valdymo būdas (-ai)x Institucijų, kurioms atstovaujama Leidinių biuro valdymo komitete, vardu Leidinių biuro vykdomas tiesioginis centralizuotas valdymas , žr. 2.1 punktą.( Netiesioginis centralizuotas valdymas , vykdymo užduotis perduodant:( Pasidalijamasis valdymas kartu su valstybėmis narėmis( Decentralizuotas valdymas kartu su trečiosiomis šalimis( Jungtinis valdymas kartu su tarptautinėmis organizacijomisPastabosNetaikoma.VALDYMO PRIEMONĖSPriežiūros ir atskaitomybės taisyklėsNurodyti dažnumą ir sąlygasSiūloma, kad Leidinių biuras rūpintųsi Europos Sąjungos oficialiojo leidinio elektroninės versijos paskelbimu pagal Sprendimą 2009/496/EB, Euratomas ir atsižvelgdamas į tuo sprendimu nustatytas priežiūros ir atskaitomybės taisykles.Valdymo ir kontrolės sistemaNustatyta rizikaYra Leidinių biuro informacinės sistemos techninių sutrikimų rizika. Jos galimas poveikis – elektroninis leidimas taptų neprieinamas. Tokiais atvejais, jei prieiga neatkuriama per vieną darbo dieną, spausdintinis leidimas prilygtų galiojančiam leidiniui.Kita nustatyta rizika susijusi su saugumu ir, kad jos išvengtų, Leidinių biuras privalo sukurti, remdamasis Sprendimu 2009/496/EB, Euratomas, informacinės sistemos vidaus saugumo ir prieigos taisykles.Numatomas (-i) kontrolės metodas (-ai)Netaikoma.Sukčiavimo ir pažeidimų prevencijos priemonėsNurodyti dabartines arba numatytas prevencijos ir apsaugos priemonesNetaikoma.NUMATOMAS PASIŪLYMO (INICIATYVOS) FINANSINIS POVEIKISAtitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-s)-  Dabartinės biudžeto išlaidų eilutėsDaugiametės finansinės programos išlaidų kategorija | Biudžeto eilutė | Išlaidų rūšis | Įnašas |Numeris [Aprašymas..............................] | DA / NA[13] | ELPA šalių[14] | šalių kandidačių[15] | trečiųjų šalių | pagal Finansinio reglamento 18 straipsnio 1 dalies aa punktą |5 | Komisija: 26011101 [Oficialusis leidinys (L ir C)] Europos Parlamentas: 3240 [Oficialusis leidinys] Taryba: 2211 [Oficialusis leidinys] Teisingumo Teismas: 2740 [Oficialusis leidinys] Audito rūmai: 2740 [Oficialusis leidinys] Ekonomikos ir socialinių reikalų komitetas: 2604 [Oficialusis leidinys] Regionų komitetas: 2604 [Oficialusis leidinys] | NA | NE | NE | NE | NE |Numatomas poveikis išlaidomsNumatomo poveikio išlaidoms suvestinėmln. EUR (tūkstantųjų tikslumu)Daugiametės finansinės programos išlaidų kategorija: | 5 | „Administracinės išlaidos“ |mln. EUR (tūkstantųjų tikslumu)2011 metai | 2012 metai | 2013 metai | 2014 metai | ... atsižvelgiant į poveikio trukmę įterpti reikiamą stulpelių skaičių (žr. 1.6 punktą) |-  502 straipsnis | p. m. |p. m. |p. m. |p. m. |p. m. | | | | |Įvairių asignuotųjų įplaukų atveju nurodyti biudžeto išlaidų eilutę (-es), kuriai (-oms) daromas poveikis.26011101Nurodyti poveikio įplaukoms apskaičiavimo metodą.Šiuo metu įplaukos gaunamos už Europos Sąjungos oficialiojo leidinio spausdintinio leidimo prenumeratą ir užsakymus. Kai elektroninis leidimas taps vieninteliu teisinę galią turinčiu leidiniu, tikėtina, kad prenumeratų skaičius sumažės ir priartės prie nulio. [1] 2007 m. gruodžio 11 d. Sprendimas byloje C-161/06 Skoma-Lux sro prieš Celní ředitelství Olomouc (Rink. p. I-10841, 2007 m.).[2] Europos Parlamento, Tarybos, Komisijos, Teisingumo Teismo, Audito Rūmų, Europos ekonomikos ir socialinių reikalų komiteto ir Regionų komiteto sprendimas 2009/496/EB, Euratomas dėl Europos Sąjungos leidinių biuro veiklos organizavimo (OL L 168, 2009 6 30, p. 41).[3] COM(2010) 2020 galutinis; 2010 3 3.[4] COM(2010) 245 galutinis/2; 2010 8 26.[5] COM(2010) 743; 2010 12 15.[6] 2010 m. spalio 26 d. E. teisės darbo grupės posėdžio išvados.[7] OL C […], […], p. […].[8] OL L 168, 2009 6 30, p. 41.[9] Rink. p. I-10841, 2007 m.[10] COM(2010) 245 galutinis/2.[11] OL L 13, 2000 1 19, p. 12.[12] OL L 23, 2010 1 27, p. 35.[13] DA – diferencijuotieji asignavimai / NDA – nediferencijuotieji asignavimai.[14] ELPA – Europos laisvosios prekybos asociacija.[15] Šalių kandidačių ir, kai taikoma, Vakarų Balkanų potencialių šalių kandidačių.[16] Tradiciniai nuosavi ištekliai (muitai, cukraus mokesčiai) turi būti nurodomi grynosiomis sumomis, t. y. iš bendros sumos atskaičius 25 % surinkimo išlaidų.